《度东泠桥蟹螯峰下娱晖滩》
明代·王世贞

岩峦谢雄丽，花竹入萧闲。点缀一二峰，映带远近山。

醉举毕氏螯，忽掣向云间。流杯石芙蓉，凿井青连环。

径转目忽开，焉辞足蹒跚。藉磴坐青葱，临址弄潺湲。

窃为忘归咏，风流庶可攀。

作者简介：王世贞（1526年－1590年）字元美，号凤洲，又号弇州山人，汉族，太仓（今江苏太仓）人，明代文学家、史学家。“后七子”领袖之一。官刑部主事，累官刑部尚书，移疾归，卒赠太子少保。好为古诗文，始于李攀龙主文盟，攀龙死，独主文坛二十年。有《弇山堂别集》、《嘉靖以来首辅传》、《觚不觚录》、《弇州山人四部稿》等。